ตอบ เป็นเรื่องที่ HR หรือเจ้าของกิจการ ทักเข้ามาถามเยอะมาก ว่าควรพัฒนาพนักงานเรื่องไหนก่อนดี วันนี้ Life Enricher จึงได้นำแนวทางในการอบรมองค์กรมาฝากกันค่ะ
การอบรม hard skills เฉพาะทาง หมายถึง ทักษะที่เฉพาะเจาะจงที่แต่ละคนใช้ในการทำงานในส่วนนั้นๆ เนื่องจากเนื้องานต้องการทักษะเหล่านั้น เพราะฉะนั้นนี่คือ priority แรกที่ควรอบรม เช่น นักขาย ควรเรียนรู้การขาย นักการตลาด ควรเรียนรู้เรื่องการตลาด คนยิงแอดเฟสบุ๊ค ควรเรียนเรื่องการยิงแอด หรือพนักงานบัญชีควรเรียนรู้เรื่องการทำบัญชี นี่คือทักษะเฉพาะเจาะจงที่เรากำลังหมายถึง
2 เมื่อทักษะเฉพาะทางสามารถดำเนินได้อย่างไม่ติดขัดแล้ว การพัฒนาเรื่องสำคัญขององค์กร คือ หัวใจจริงๆของการทำงาน นั่นคือ “ปัญหาคน” โดยปัญหาคน แบ่งออกเป็น 2 ประเภท คือ ทะเลาะกับตัวเอง กับ ทะเลาะกับคนอื่น และการที่จะทำให้คนหนึ่งคนเข้าใจผู้อื่นมากขึ้น ต้องเกิดจากการที่เขาต้องเข้าใจตัวเองก่อน
3. เรื่องถัดไป คือ ทัศนคติ (mindset) เริ่มจากแนวคิดของการรักการเรียนรู้ ปัจจุบันทุกองค์กรอยู่ในยุคที่มีการเปลี่ยนแปลงที่รวดเร็ว live long learning จึงเป็นอีกหนึ่งคำที่สำคัญ ที่ทุกองค์กรต้องปลูกฝังให้กับพนักงาน เพื่อเปิดรับความรู้ใหม่ๆเพื่อพัฒนาการทำงานออยู่ตลอด เพราะฉะนั้นแนวคิดที่รักการเรียนรู้ เป็นเรื่องที่ต้องพัฒนา ปราศจากสิ่งนี้ เทรนนิ่งจะไม่มีประโยชน์เลย คุณต้องทำให้เขาเห็นให้ได้ว่า การที่เขาพัฒนาเป็นผลดีของชีวิตเขา
4 เข้าใจเหตุผล และเข้าใจว่าทำไมตัวเขาถึงทำงานที่นี่ เพราะเมื่อเขาเข้าใจแรงจูงใจของตัวเอง เขาก็จะทำงานได้อย่างมีประสิทธิภาพ รวมไปถึงไฟในการทำงาน แรงบันดาลใจในการทำงาน รวมถึงสภาวะความสุขในการทำงานอีกด้วย
5 ความฉลาดทางอารมณ์ เป็นเรื่องถัดไปที่ต้องพัฒนา เพราะเมื่อเข้าใจตัวเองแล้ว มีทักษะเเล้ว รักการเรียนรู้แล้ว สิ่งที่สำคัญต่อมา คือการสู้กับปัญหาระหว่างทาง ปัญหาที่จะต้องเจอในเรื่องการทำงาน และเพื่อนร่วมงาน ทักษะ EQ หรือความฉลาดทางอารมณ์จะเป็นหัวใจสำคัญที่ทำให้พนักงานทุกคนผ่านเรื่องยากๆได้อย่างเรียบง่าย โดยปราศจากความโกรธ ความเครียด ความเศร้า ความกังวล ผลลัพธ์ต่างๆจะทำให้คนเหล่านี้ สามารถสร้างผลลัพธ์ได้อย่างมีประสิทธิภาพและต่อเนื่อง
6 เรื่องของ ทักษะคน นอกจากที่เขาจะเข้าใจตัวเองแล้ว สิ่งที่เขาต้องเข้าใจถัดมา คือ เรื่องของคน ความเข้าใจผิดของคนส่วนใหญ่ คือ ชอบคิดว่าคนอื่นต้องเป็นเหมือนตัวเรา แต่ในความเป็นจริงแล้ว คนแต่ละคนไม่เหมือนกัน มุมมองความเข้าใจคนในแต่ละมุมที่ไม่เหมือนกัน ต้องปรับการสื่อสารที่แตกต่างกัน จะส่งผลให้เราสามารถโน้มน้าว สื่อสาร มอบหมายงาน ให้ฟีดเเบ็ค หรือ ประสานงานกันในทีมได้อย่างมีประสิทธิภาพ ยกตัวอย่าง พนักงานคนหนึ่งชอบการสื่อสารที่สั้น กระชับ ได้ใจความ กับพนักงานอีกคนหนึ่ง ชอบการสื่อสารแบบอ้อมๆ รักษาน้ำใจ แค่สองคนนี้มาคุยกัน ถ้าไม่เข้าใจเรื่องคน การทำงานก็สะดุดแล้ว แต่แค่มีทักษะของคน เพิ่มเข้ามา จะทำให้งานเดินได้อย่างลื่นไหลทันที เพราะเราเข้าใจความเป็นปัจเจกบุคคล
7 เมื่อจัดการตัวเองได้เเล้ว คุณต้องมีคุณสมบัติในการบริหารคน ดึงศักยภาพในผู้คน และเป็นแบบอย่างที่ดี นั่นคือสิ่งที่ผู้นำ และผู้ตามทำงานแตกต่างกัน เพราะ ผู้นำทำก่อน รับผิดชอบมากกว่า มีทัศนคติที่ใจกว้างกว่า และ สามารถโอบอุ้มทีมงานได้ ไม่ใช่คนที่ชี้นิ้วสั่ง โดยเฉพาะยุคนี้ที่จะมี วลี คำว่า “Leader as Coach” หรือ ผู้นำในแบบของโค้ช ซึ่งเป็นเทรนด์ที่กำลงมาแรงมากในปัจจุบัน ถือว่าเป็นเทรนด์ใน 20s century skills ในการพัฒนาภาวะผู้นำ ดังนั้น หากองค์กรของคุณกำลังตั้งเป้าหมายในการสร้างผู้นำ Coaching เป็นหนึ่งศาสตร์ที่คุณห้ามพลาด และใน Life Enricher เรามี signature training คือ หลักสูตร Peak Performance Coach ที่จะใช้ในการโค้ชชิ่ง เพื่อให้ผู้นำของคุณไม่ได้สร้างผู้ตาม แต่เป็นการที่ผู้นำของคุณจะสร้างผู้นำ